**Plimbare în zori**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimineața pare

Ca un pic de rouă

Și în încordare

Tremură de nouă.

Razele piezișe

Nasc o auroră

Freamătă frunzișul

Pe notă majoră.

Păsările glasul

Îl stropesc cu viață,

Nori își cat popasul

Lângă dimineață.

S-oglindesc în apă

Aranjând zulufii.

Picură mioapă

Poezia bufei.

Simțu-mi dibuiește

Gingășii deschise

Și nepământește

Le încurc cu vise.

Nu îmi vine-a crede

Că și raiul este

Mai plăpând de verde

Ori mai cu poveste.

Scutur clopoțeii

Ca și la colinde,

Ce parfumă teii

Parcă-ncep a prinde.

Cu-auriul florii

Mă simt stea perfectă

Cat doar ca și norii

Apa ce reflectă.

Victor Bragagiu